
ประกาศองค์การบริหารส่วนตำบลตะโละหะลอ
เรื่อง การยื่นแบบแสดงรายการทรัพย์สินเพื่อชำระภาษีโรงเรือนและที่ดิน ภาษีป้าย 
และภาษีบำรุงท้องที่ ประจำปี พ.ศ. ๒๕๕๘
................................................................................

อาศัยอำนาจตามความในมาตรา ๑๙ แห่งพระราชบัญญัติภาษีโรงเรือนและที่ดิน พ.ศ. ๒๔๗๕ รวมแก้ไขเพิ่มเติม ฉบับที่ ๕ พ.ศ. ๒๕๔๓, มาตรา ๑๕ แห่งพระราชบัญญัติภาษีป้าย พ.ศ. ๒๕๑๐ และมาตรา ๓๕ แห่งราชบัญญัติภาษีบำรุงท้องที่ พ.ศ. ๒๕๐๘ รวมแก้ไขเพิ่มเติมถึง ฉบับที่ ๓ พ.ศ. ๒๕๔๑ กำหนดให้เจ้าของทรัพย์สินเพื่อยื่นแบบแสดงรายการชำระภาษีไว้ดังนี้

๑. ภาษีโรงเรือนละที่ดิน ให้ไปติดต่อยื่นแบบแสดงรายการ ตามแบบ (ภ.ร.ด.๒) เพื่อชำระภาษีได้ตั้งแต่วันที่ ๑ มกราคม ถึงวันที่ ๒๘ กุมภาพันธ์ พ.ศ. ๒๕๕๘

๒. ภาษีป้าย ให้ไปติดต่อยื่นแบบแสดงรายการ ตามแบบ (ภ.ป.๑) เพื่อชำระภาษีได้ตั้งแต่วันที่ ๑ มกราคม ถึงวันที่ ๓๑ มีนาคม พ.ศ. ๒๕๕๘


๓. ภาษีบำรุงท้องที่ ให้ไปติดต่อยื่นแบบแสดงรายการ ตามแบบ (ภ.บ.ท.๕) เพื่อชำระภาษีได้ตั้งแต่วันที่ ๑ มกราคม ถึงวันที่ ๓๐ เมษายน พ.ศ. ๒๕๕๘ 


ทั้งนี้ เจ้าของทรัพย์สินซึ่งมีทรัพย์สินตั้งอยู่ในเขตองค์การบริหารส่วนตำบลตะโละหะลอให้ไปติดต่อยื่นแบบแสดงรายการทรัพย์สินต่อพนักงานเจ้าหน้าที่ และชำระภาษี ณ งานจัดเก็บรายได้ กองคลัง องค์การบริหารส่วนตำบลตะโละหะลอ ในวันและเวลาราชการ หากมีข้อสงสัยประการใดโปรดสอบถามได้ที่ งานจัดเก็บรายได้ กองคลัง องค์การบริหารส่วนตำบลตะโละหะลอ โทรศัพท์/โทรสาร ๐-๗๓๒๔-๐๑๓๐  
ประกาศ ณ วันที่ ๒๕ เดือน ธันวาคม พ.ศ. ๒๕๕๗

                    (นายมะโซ๊ะ  มะเต๊ะ)
  


 นายกองค์การบริหารส่วนตำบลตะโละหะลอ
